ΑΠΟΦΑΣΗ ΤΗΣ ΕΠΙΤΡΟΠΗΣ της 9ης Οκτωβρίου 1996 για τροποποίηση της απόφασης 95/506/ΕΚ η οποία επιτρέπει προσωρινά στα κράτη μέλη να λάβουν πρόσθετα μέτρα κατά της εξάπλωσης της Pseudomonas solanacearum (Smith) Smith όσον αφορά το Βασίλειο των Κάτω Χωρών (Κείμενο που παρουσιάζει ενδιαφέρον για τον ΕΟΧ) (96/599/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την οδηγία 77/93/ΕΟΚ του Συμβουλίου, της 21ης Δεκεμβρίου 1976, περί των μέτρων προστασίας κατά της εισαγωγής στην Κοινότητα οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στο εσωτερικό της Κοινότητας (1), όπως τροποποιήθηκε τελευταία από την οδηγία 96/14/ΕΚ (2), και ιδίως το άρθρο 15 παράγραφος 3, Εκτιμώντας: ότι, όταν ένα κράτος μέλος εκτιμά ότι απειλείται από τον επικείμενο κίνδυνο της εισαγωγής από ένα άλλο κράτος μέλος στο έδαφός του της Pseudomonas solanacearum (Smith) Smith, η οποία προξενεί τη φαιά σήψη των γεωμήλων, δύναται να λάβει προσωρινά πρόσθετα μέτρα τα οποία είναι αναγκαία, εφόσον η Επιτροπή δεν έχει εγκρίνει τέτοιου είδους μέτρα 7 ότι το Βασίλειο των Κάτω Χωρών πληροφόρησε τα λοιπά κράτη μέλη και την Επιτροπή στις 3 Οκτωβρίου 1995, ότι είχαν εντοπιστεί ορισμένα δείγματα γεωμήλων καταγόμενων από τη χώρα αυτή και τα οποία ήταν μολυσμένα από την Pseudomonas solanacearum 7 ότι, από συμπληρωματικές εκθέσεις οι οποίες παρασχέθηκαν από τις Κάτω Χώρες, προκύπτει ότι και άλλα δείγματα της παραγωγής γεωμήλων του 1995, συμπεριλαμβανομένων και γεωμήλων προς σπορά, εμφάνισαν επιβεβαιωμένη μόλυνση από την Pseudomonas solanacearum 7 ότι, για το λόγο αυτό, η Επιτροπή ενέκρινε την απόφαση 95/506/ΕΚ η οποία επιτρέπει προσωρινά στα κράτη μέλη να λάβουν πρόσθετα μέτρα κατά της εξάπλωσης της Pseudomonas solanacearum (Smith) Smith όσον αφορά το Βασίλειο των Κάτω Χωρών (3) 7 ότι σύμφωνα με πληροφορίες που διαβίβασαν στην Επιτροπή οι Κάτω Χώρες και άλλα κράτη μέλη, η εφαρμογή των μέτρων αυτών κατά το 1996 φαίνεται να διασφαλίζει την αναγκαία προστασία για τη μη εξάπλωση της Pseudomonas solanacearum 7 ότι εντούτοις, παρά τις εντατικές έρευνες κατά τη διάρκεια του 1996, δεν έχει καταστεί ακόμη δυνατός ο εντοπισμός της πηγής της μόλυνσης, ούτε ο καθορισμός της έκτασής της στις Κάτω Χώρες 7 ότι ενώ διεξάγονται επίσης συζητήσεις για τη θέσπιση ενός κοινοτικού καθεστώτος ελέγχου της Pseudomonas solanacearum θεωρείται ακόμη αναγκαίο να θεσπιστούν πρόσθετα μέτρα για την προστασία των άλλων κρατών μελών από την εξάπλωση της Pseudomonas solanacearum που προέρχεται από τις Κάτω Χώρες 7 ότι, κατά συνέπεια, θα πρέπει να παραταθεί η ισχύς της απόφασης 95/506/ΕΚ για ένα συγκεκριμένο χρονικό διάστημα 7 ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης φυτοϋγειονομικής επιτροπής, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Η απόφαση 95/506/ΕΚ τροποποιείται ως εξής: 1. Στο άρθρο 1 παράγραφος 1 οι όροι «γεώμηλα εσοδείας 1995, έως τις 30 Ιουνίου 1996 για τα γεώμηλα προς σπορά και έως τις 30 Σεπτεμβρίου 1996 για τα λοιπά γεώμηλα» αντικαθίστανται από τους όρους «γεώμηλα εσοδείας 1996, έως τις 30 Ιουνίου 1997 για τα γεώμηλα προς σπορά και έως τις 30 Σεπτεμβρίου 1997 για τα λοιπά γεώμηλα». 2. Στο άρθρο 3 παράγραφος 1 τελευταίο εδάφιο, η ημερομηνία «1η Μαΐου 1996» αντικαθίστανται από την ημερομηνία «1η Μαΐου 1997». 3. Στο άρθρο 3 παράγραφος 3, η ημερομηνία «15 Δεκεμβρίου 1995» αντικαθίσταται από την ημερομηνία «15 Δεκεμβρίου 1996» και τα έτη «1994 και 1995» από το έτος «1996». Άρθρο 2 Η παρούσα απόφαση απευθύνεται στα κράτη μέλη. Βρυξέλλες, 9 Οκτωβρίου 1996.

[Source: multi_eurlex | Tokens: 3071]